П Р О Т О К О Л   № 10
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 09.05.2023 г. 

Днес, 09.05.2023 г. /вторник/ от 10.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                    Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Становище от главния прокурор по предложение на административния ръководител на Окръжна прокуратура-Силистра за разкриване на 1 щ. бр. за длъжност „прокурорски помощник“ и 1 щ. бр. за длъжност „главен специалист – човешки ресурси“ /вх. № ВСС-6727/28.04.2023 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТХВЪРЛЯ предложението на административния ръководител за разкриване на 1 /една/ щ. бр. за длъжност „прокурорски помощник“ в Окръжна прокуратура-Силистра.

МОТИВИ: Към настоящия момент в щата на ОП – Силистра е утвърдена 1 щ. бр. прокурорски помощник. Съобразно приетите критерии за разпределяне на прокурорски помощници в структурата на ПРБ не са налице основания за разкриване на още една щ. бр., тъй като съотношението съдебни служители към брой магистрати е по-високо от средното, натовареността е значително по-ниска от средната, и броят на магистратите не надхвърля 40.

1.2. Не възразява по предложението за увеличаване щатната численост на Окръжна прокуратура-Силистра с 1 /една/ щ.бр. за длъжност „главен специалист – човешки ресурси“,

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „главен специалист – човешки ресурси“ в Окръжна прокуратура-Силистра.

МОТИВИ: В щата на ОП – Силистра няма утвърдена щ. бр. за длъжност, която да осъществява административната дейност, свързана с управлението на човешките ресурси, и към момента се изпълнява от съдебния администратор.
Дейностите по управление на човешките ресурси следва да бъдат включени в длъжностната характеристика на отделна длъжност с оглед разделението на отговорностите, съгласно закона за финансово управление и контрол в публичния сектор, поради което предложението разкриване на „главен специалист - човешки ресурси“ е основателно.

Необходимите средства за новоразкритата щатна бройка ще бъдат предвидени в бюджета на ПРБ за 2023 г.

ВНАСЯ предложението в заседание на Прокурорската колегия на Висшия съдебен съвет, насрочено на 17.05.2023 г., за разглеждане и произнасяне. 

2. ОТНОСНО: Становище от главния прокурор по предложение на административния ръководител на Апелативна прокуратура-Пловдив за разкриване на 1 щ. бр. за длъжност „главен специалист – компютърна обработка на данни и статистик“. /вх. № ВСС-6959/04.05.2023 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага разкриване на 1 щ. бр. за длъжност „съдебен статистик“ вместо „главен специалист – компютърна обработка на данни и статистик“ в Апелативна прокуратура-Пловдив.

Комисия съдебна администрация предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен статистик“ в Апелативна прокуратура-Пловдив.

МОТИВИ: В щата на АП – Пловдив няма утвърдена щ. бр. за длъжност с функции по събиране, обработване и обобщаване на статистическа информация за дейността на апелативния район, включващ шест окръжни и шест районни прокуратури и териториалните отделения към тях, както и анализ на данни от информационната система на ПРБ при извършването на проверки и ревизии на прокуратурите в региона от прокурори в АП – Пловдив, които към момента се изпълняват от системния администратор.
	В тази връзка вместо „главен специалист – компютърна обработка на данни и статистик“ е по-целесъобразно разкриването на нова длъжност „съдебен статистик“ по щата на АП – Пловдив.

Необходимите средства за новоразкритите щатни бройки ще бъдат предвидени в бюджета на ПРБ за 2023 г.

ВНАСЯ предложението в заседание на Прокурорската колегия на Висшия съдебен съвет, насрочено на 17.05.2023 г., за разглеждане и произнасяне. 

3. ОТНОСНО: Предложение за актуализиране на Таблицата за размера на допълнителния платен годишен отпуск на съдебните служители в Прокуратурата на Република България, в съответствие с Класификатора на длъжностите в администрацията на ПРБ.

Предложението за актуализиране на Таблицата за размера на допълнителния платен годишен отпуск на съдебните служители в Прокуратурата на Република България, е свързано с разкрити /за периода 2017 г. – 2022 г./ нови 4 длъжности – в раздел Б.1. „Експертни длъжности“ на Класификатора на длъжностите в администрацията на ПРБ:
- стажант - одитор /пр. № 7/27.02.2019 г. ПК/,
- експерт, обществени поръчки /пр. № 41/18.12.2019 г. ПК/
- длъжностно лице по защита на данните /пр. № 41/18.12.2019 г. ПК/
- експерт, програми и проекти /в сила от 01.10.2022 г. до 31.12.2024 г. -пр. № 33/28.09.2022 г. ПК/

На основание чл. 341, ал. 1 от ЗСВ Прокурорската колегия на ВСС е утвърдила Класификаторите, в които са включени новите длъжности.
В съответствие с Класификатора, Таблицата за размера на допълнителния платен годишен отпуск на съдебните служители в ПРБ следва да се актуализира. 
Съгласно чл. 350 от ЗСВ Пленумът на ВСС определя размера на допълнителния платен годишен отпуск на съдебните служители.
В тази връзка КСА-ПК предлага на Прокурорската колегия да предложи на Пленума на Висшия съдебен съвет да допълни приетата с решение на Пленума на ВСС по протокол № 40/07.12.2017 г., т. 50.2, Таблица за размера на допълнителния платен годишен отпуск на съдебните служители в ПРБ, в съответствие с Класификатора, считано от 01.01.2023 г. като включи длъжностите: 
„длъжностно лице по защита на данните“, 
„стажант-одитор“, 
„експерт, обществени поръчки“ и 
„експерт, програми и проекти“ /длъжността е валидна до 31.12.2024 г. вкл./
и да определи, на основание чл. 350 от ЗСВ, размерите на допълнителния платен годишен отпуск в колона 3 от Таблицата, в размер на 10 работни дни, считано от 01.01.2023 г.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Предлага на Прокурорската колегия на Висшия съдебен съвет да приеме следното решение:

1.1. Предлага на Пленума на Висшия съдебен съвет да ДОПЪЛНИ приетата с решение на Пленума на ВСС по протокол № 40/07.12.2017 г., т. 50.2, Таблица за размера на допълнителния платен годишен отпуск на съдебните служители в ПРБ, считано от 01.01.2023 г., както следва:
- в раздел Б.1. ЕКСПЕРТНИ ДЛЪЖНОСТИ включва длъжностите: 
„длъжностно лице по защита на данните“, 
„стажант-одитор“, 
„експерт, обществени поръчки“ и 
„експерт, програми и проекти“ /длъжността е валидна до 31.12.2024 г. вкл./

1.2. Предлага на Пленума на Висшия съдебен съвет да ОПРЕДЕЛИ, на основание чл. 350 от ЗСВ, размерите на допълнителния платен годишен отпуск в колона 3 от Таблицата за длъжностите: „длъжностно лице по защита на данните“, „стажант-одитор“, „експерт, обществени поръчки“ и „експерт, програми и проекти“, в размер на 10 работни дни, считано от 01.01.2023 г.

2. ИЗПРАЩА предложения проект за решение на главния прокурор, за становище.

Приложение: Таблица за размера на допълнителния платен годишен отпуск на съдебните служители в Прокуратурата на Република България.

ПРЕДСЕДАТЕЛ 
НА КОМИСИЯТА:        /п/
			ГЕРГАНА МУТАФОВА

                                     ЧЛЕНОВЕ:     
	…/п/……………………….
         КАЛИНА ЧАПКЪНОВА

……………/п/…………….
      СТЕФАН ПЕТРОВ